Det nye og stadig eksisterende stallanlegget ble oppført 1738–1745 av arkitektene Elias David Häusser og Nicolai Eigtved. Det omfattet en utendørs ridebane og et innendørs ridehus, mens det meste av stueetasjen i bygningene rundt om ridebanen ble innrettet som staller med plass til i alt 87 ridehester og 165 kjørehester. Deler av dette stallanlegget står fortsatt uforandret med sitt ekstravagante utstyr av marmorsøyler og marmorkrypper.